主角同佢嘅同伴俾邪惡魔王韞喺一個地牢入面，地牢嘅天花板有尖刺，而且天花板慢慢噉向下移，主角同佢嘅同伴冇計可施，只係有得等死（一個望落冇可能解決到嘅狀況）... 然後下一刻佢哋俾人傳送咗去一個椰林樹影、水清沙幼嘅沙灘，原來有一個故仔之前完全冇提過嘅神仙貪得意用魔法變佢哋去沙灘－呢個神仙就係佢哋嘅天外救星。